ഡെത് വാലി ദേശീയോദ്യാനം

അമേരിക്കൻ ഐക്യനാടുകളിലെ കാലിഫോർണിയ-നെവാഡ സംസ്ഥാന അതിർത്തിയിൽ സ്ഥിതിചെയ്യുന്ന അത്യുഷ്ണമേഖലയായ ഒരു ദേശീയോദ്യാനമാണ് ഡെത് വാലി ദേശീയോദ്യാനം അഥവാ മരണ താഴ്വര ദേശീയോദ്യാനം (ഇംഗ്ലീഷ്: Death Valley National Park). ഊഷരമായഗ്രേറ്റ് ബേസിനും, മൊഹാവി മരുഭൂമിയുടെയും ഇടയിലായണ് ഈ പ്രദേശത്തിന്റെ സ്ഥാനം. മൊഹാവി മരുഭൂമിയുടെ വടക്കുപടിഞ്ഞാറൻ ഭാഗം ദേശീയോദ്യാനത്തിൽ പെടുന്നു. മരുഭൂമികളുടെ പ്രത്യേകതകളായ ലവണ സമതലങ്ങൾ, മണൽ കൂനകൾ, ബാഡ് ലാൻഡുകൾ, താഴ്വരകൾ, ഗിരികന്ദരങ്ങൾ, പർവ്വതനിരകൾ എന്നിവയെല്ലാം ഇവിടെ കാണപ്പെടുന്നു. ഈ ദേശീയോദ്യാനത്തിന് അന്താരാഷ്ട്ര സംരക്ഷിത ജൈവമണ്ഡലം എന്ന പദവിയും ലഭിച്ചിട്ടുണ്ട്. ഉദ്യാനത്തിന്റെ 91% ഭൂമിയും വനഭൂമിയായി പ്രഖ്യാപിച്ചിരിക്കുന്നു. അമേരിക്കയിലെ ദേശീയോദ്യാനങ്ങളിൽ വെച്ച്, ഏറ്റവും നിമ്നതിയിലുള്ളതും ഏറ്റവും ഉഷ്ണമേറിയതും, വരണ്ടതുമായ ദേശീയോദ്യാനമാണ് ഡെത് വാലി. പടിഞ്ഞാറൻ അർദ്ധഗോളത്തിലെ സമുദ്രനിരപ്പിൽനിന്നും ഏറ്റവും താഴെയുള്ള രണ്ടാമത്തെ ബിന്ദുവായ ബാഡ്വാട്ടർ സമതലം ഈ ദേശീയോദ്യാനത്തിലാണുള്ളത്. സമുദ്രനിരപ്പിൽനിന്നും  താഴ്ചയിലാണിത്. മരുഭൂമിയിലെ പ്രതികൂല കാലാവസ്ഥയുമായി പൊരുത്തപ്പെട്ട ജീവികൾ ഇവിടെ കണ്ടുവരുന്നു. ക്രിയോസോട് കുറ്റിച്ചെടി, ബിഗ് ഹോൺ ഷീപ്പ്, കയോട്ടി, ഡെത് വാലി പപ്ഫിഷ് തുടങ്ങിയവ അത്തരം ചില ജീവികളാണ്.

 ചിത്രശാല 

 ഇതും കാണുക 
 ഡെത് വാലി

 അവലംബം 

വർഗ്ഗം:അമേരിക്കൻ ഐക്യനാടുകളിലെ ദേശീയോദ്യാനങ്ങൾ